Arild Hermstad

Arild Hermstad (født 15. oktober 1966 i Bergen) er en norsk politiker. Fra 26. november 2022 er han partileder i Miljøpartiet De Grønne (MDG).

Hermstad ble valgt til MDGs nestleder på landsmøtet 25. april 2020. I perioden 2018–2020 var han partiets nasjonale talsperson sammen med Une Bastholm. Fra 2. januar 2020 til 9. mars 2021 var han vikarierende byråd i Oslo, dels for miljø og samferdsel, dels for byutviking. Fra mai 2023 gjenopptok han rollen som byråd for byutvikling. 

I stortingsvalget 2017 og stortingsvalget 2021 var han Miljøpartiet De Grønnes førstekandidat i Hordaland. Hermstad har tidligere arbeidet i bank, som brigadekoordinator i Latin-Amerika, med lokalt miljøarbeid i Bergen og i Raftostiftelsen. Han var leder for Framtiden i våre hender fra 2001 til 2017.

Utdannelse og privatliv 
Hermstad har hovedfag i samfunnsgeografi ved Universitetet i Bergen og to års studier i økonomi ved Norges Handelshøyskole.

Hermstad har vært styreleder i Syklistenes Landsforening siden 2013. Han er bosatt i Oslo med kone og har to voksne barn.

Referanser

Eksterne lenker 
 
 

Norske miljøvernere
Miljøpartiet De Grønnes ledere
Personer fra Bergen kommune
Norske cannabisaktivister